Selamat Pagi Malaysia

Selamat Pagi Malaysia (secara rasmi disingkat sebagai SPM) ialah sebuah rancangan televisyen bual bicara Malaysia yang disiarkan di TV1 dan Berita RTM. Bersiaran sejak 1 April 1985, ia dahulunya hanya disiarkan pada hujung minggu, terutamanya pada hari Jumaat dan Ahad. Siri ini memulakan siaran pagi sepenuh masa pada 1 Mac 1994.

Selain daripada segmen ceramah utama, rancangan bual bicara itu juga termasuk laporan langsung acara utama dari pelbagai lokasi di seluruh negara, serta  sebagai laporan cuaca daripada Jabatan Meteorologi Malaysia (MetMalaysia) dan segmen beli-belah di rumah yang menyasarkan penonton Melayu terutamanya.

Sejarah rancangan
RTM memperkenalkan dua segmen baru untuk Selamat Pagi Malaysia, iaitu Hilang dan Tele Hijau pada Februari 1993.

Pada 4 April 1993, rancangan ini melalui rombakan besar apabila ia dikenali sebagai Salam Mesra dan bersiaran setiap Ahad.

Pada 7 Januari 1994, Selamat Pagi Malaysia tampil berwajah baru dengan menampilkan segmen yang lebih menarik dan segar untuk memberi maklumat mengenai dasar kerajaan, pendidikan, pengetahuan am dan hiburan secara langsung dan rakaman.

Apabila TV1 memulakan siaran awal pagi pada 1 Mac 1994, siri ini memulakan siaran secara sepenuh masa yang mana tempoh masa siaran rancangan ditambah dari sejam kepada empat jam setiap hari.

Pada 31 Oktober 1994, SPM bertukar wajah bagi memberi lebih maklumat berbentuk hiburan kepada penonton siaran TV pagi.

Pada Tahun 2020, SPM akan bertukar ke set baharu di Studio N1, Wisma Berita.

Pada Tahun 2021, SPM akan bersiaran seperti biasa tetapi disebabkan pandemik Covid-19 dengan tema Teguh Kita Menang Bersama.

Tahun 2022-2023 (Mac), SPM akan bersiaran sama ada 2 atau 3 jam iaitu pada hari Isnin-Jumaat jam 8.00 hingga 11.00 Pagi (Tetapi bersiaran sehingga 10.00 Pagi iaitu Isnin-Khamis kerana memberi laluan kepada Siaran Langsung dari Parlimen.), dengan hujung minggu sekali iaitu Sabtu dan Ahad jam 8.00 pagi hingga 10.00 Pagi.

Kini pada bulan April 2023, bersempena dengan RTM ke-77 Tahun, Selamat Pagi Malaysia akan bersiaran secara langsung selama 2 jam diikuti oleh SPM plus (Tengok, Suka dan Beli) bermula jam 8.00 hingga 10.00 pagi.

Pengacara

Terkini
 Hanie Hamid
 Irfan Syahmi
 Ismail Adnan
 Munawar Azmie
 Raja Suefia Raja Arif
 Ridwan Mustafa
 Syafiqah Ishak
 Syuhaida Ariffin
 Terrence Dass
 Zaleha Khairene Ismail

Terdahulu
 Noor Nikman Dadameah
 Hasbullah Awang
 Rahim Razali
 Fauziah Nawi
 Wan Chik Daud
 Ahmad Redzuan Abdul Rahman
 Faridah Merican
 Halim Othman
 Harith Haron
 Shahizan Jelas
 Hamidah Hamzah
 Astora Jabat
 Jessica Ong Hai Liaw
 Nurul Alis Aidil Akhbar
 Elize Lee
 Norazila Mohd Noor
 Norazli Noh
 Haiza
 Wan Alsyahilly Mior Zainuddin
 Iesya Toh
 Ahmad Tarmimi Siregar
 Ngasri Sain
 Zulkifli Ismail
 Ivan Toh

Sambutan
Selamat Pagi Malaysia mencatat jumlah tontonan yang memberangsangkan apabila ia ditonton oleh kaum wanita kerana menayangkan pelbagai rancangan menarik dan membina minda sejak bersiaran sepenuh masa setiap hari pada Mac 1994.

Lihat juga
 Apa Khabar Malaysia – rancangan bual bicara pagi yang disiarkan di Bernama TV
 Malaysia Hari Ini – rancangan bual bicara pagi yang disiarkan di TV3, saingan utama Selamat Pagi Malaysia
 Nasi Lemak Kopi O – rancangan bual bicara pagi yang disiarkan di TV9, bekas saingan utama Selamat Pagi Malaysia

Rujukan

Pautan luar
 

Rancangan televisyen RTM
Rancangan temu bual televisyen Malaysia